Налшык дэт мэжджытым и макетыр Москва щагъэлъагъуэ
Урысейм и къалащхьэм къэралым и ухуэныгъэ нэхъ хьэлэмэтхэм ятеухуауэ къыщызэIуаха выставкэм щагъэлъагъуэ Налшык къалэм дэт мэжджытым и макетыр. Утыку кърахьащ 50-кIэ нэхъ цIыкIуу щIа макет 80 — Москва и Кремлым щегъэжьауэ Владивосток щытралъхьа лъэмыжыщIэм нэсыху я макетхэр.
Къэралым и ухуэныгъэ нэхъ цIэрыIуэ дыдэхэм къытращIыкIа копиехэр щызэхуахьэсащ «Царицыно» музей зэIухам.
Мы выставкэр Урысейм и архитектурэм и ухуэныгъэ нэхъ гъэщIэгъуэнхэм я моделхэр щагъэлъагъуэхэм я нэхъ ин дыдэщ. Мы гъэлъэгъуэныгъэр гъэхьэзырыным илъэситхукIэ елэжьащ IэщIагъэлI 60 зыхэт гупыр.
Паркым гектар 1,5-рэ еубыд икIи ар 2019 гъэм мэкъуауэгъуэм и 25-м щегъэжьауэ жэпуэгъуэм и 25-м нэсыху ягъэлъэгъуэнущ.
Филиппов Константин.
